Guvernul promite multe, dar nu are soluții la criza socială care mocnește la Mangalia. „Suntem o navă în derivă, e furtună, putem să ne scufundăm”
O bombă cu ceas stă să explodeze la Mangalia, după ce conglomeratul Damen s-a retras de la șantierul naval la care statul era acționar majoritar. Compania a anunțat concedieri în masă la finalul anului trecut. În timp ce majoritatea muncitorilor sunt în șomaj tehnic, guvernanții spun că sunt în căutare de soluții. Laurențiu Gobeajă, liderul sindicatului de la șantier, a explicat într-un interviu pentru Ziare.com că aceste rezolvări întârzie să apară.